ming030890/wiki-yue-high-quality huggingface dataset:
Scania L94

Scania L94係瑞典Scania出嘅一系列後置引擎巴士，取代咗Scania L113。
L94係用Scania DSC9歐盟二型引擎，後來改用DC9歐盟三型引擎，兩隻都係9升嘅。引擎同Scania K94一樣係打直擺喺車尾，不過副引擎係打側咗60度擺。佢可以整成城市巴士L94UB、掛接城市巴士L94UA，或者市際車L94IB。
Scania L94喺2006年俾Scania K-series取代。
維基同享有多媒體嘅嘢：Scania L94
Scania N113

Scania N113係瑞典Scania出嘅一系列後置引擎城市巴士，1988年推出。
N113副Scania引擎係打橫擺喺車尾，容量係11升。佢可以整成單層巴士N113CLB/N113CRB、掛接巴士N113ALB、雙層巴士N113DRB/三軸版N113，同埋後來加入嘅低地台單層巴士N113CLL/N113CRL。
N113嘅蹤跡遍及歐洲同埋亞洲。其中香港嘅九龍巴士喺1993同埋1996年夾埋買咗22架三軸版N113雙層巴士。
Scania N113喺1999年停產。單層版俾Scania N94取代，但為英國市場而設嘅N113DRB雙層巴士一直都冇其他代替品，直到2002年Scania推出N94UD OmniDekka低地台雙層巴士為止。另外Scania喺2000年為香港市場推出K94UB低地台雙層巴士，但只得一架樣辦車出廠。
維基同享有多媒體嘅嘢：Scania N113
Scaër

Scaër係法國嘅一個市鎮，位置喺布禮斯大區嘅菲尼斯泰爾。
Sceau-Saint-Angel

Sceau-Saint-Angel係法國嘅一個市鎮，位置喺多多涅。
Scania N-series

Scania N-series係瑞典Scania喺2006年推出嘅一系列後置引擎巴士，取代咗以往嘅N94。
N-series可以配Scania DC9九升五汽缸引擎，符合歐盟四型以上排放標準，副引擎係打橫擺喺車尾。佢可以整成城市巴士（N230UB/N270UB/N310UB、掛接版N270UA/N310UA、雙層版N230UD/N270UD）。
Scania K94

Scania K94係瑞典Scania出嘅一系列後置引擎巴士，取代咗Scania K93。
K94有一副Scania嘅9升引擎打直擺喺車尾，符合歐盟二型或歐盟三型廢氣排放標準。佢可以整成客車K94EB或者市際車K94IB，不過Scania曾經喺2000年出過一架低地台雙層城市巴士K94UB。架K94UB嘅中軸係可以順住架車而自己轉彎，尾軸係驅動軸。而呢架K94UB係配Volgren CR223LD車身，2001年加入香港城巴。
Scania K94已經俾Scania K-series取代。
維基同享有多媒體嘅嘢：Scania K94
Scarborough Fair

Scarborough Fair 係一隻英國傳統民歌。

副歌含義
為解釋「Parsley, sage, rosemary, and thyme（香芹、鼠尾草、迷迭香同百里香）」嘅含義已投入大量嘅思考，雖然呢句副歌只喺較近期嘅版本入面搵到蹤影，而呢個冇乜好解釋。一種大眾覺得佢哋係好多種家常菜用嘅美食香料。
九品中正制

九品中正制（粵拼：gau2 ban2 zung1 zing3 zai3），係魏晉南北朝嗰陣嘅一種制度，用嚟揀一啲中央政府嘅官員。呢個制度係由二品現任中央官「中正」以簿世（譜牒家世）、行狀（才幹、道德）、鄉品（中正鑑定）做標準嚟評定唔同州郡人士，跟手將人才分做九品：上上、上中、上下、中上、中中、中下、下上、下中、下下。

參攷文獻
書
宮崎市定 著，韓昇 等 譯：《九品官人法研究：科舉前史》（北京：中華書局，2008年）。
刊物文章：
唐長孺：〈九品中正制度試釋〉，《魏晉南北朝史論叢》（北京：生活・讀書・新知三聯書店）
唐長孺：〈南朝寒人的興起〉，《魏晉南北朝史論叢續編》
唐長孺：〈門閥的形成及其衰落〉，《武漢大學人文科學學報》，1959年
李濟滄：〈六朝貴族的自律性問題——以九品官人法中鄉品與官品、官職的對應關係為中心Wayback Machine嘅版面存檔備份〉。
李濟滄：〈九品官人法中的鄉品稱謂考論Wayback Machine嘅版面存檔備份〉。
九元航空

九元航空（粵拼：gau2 jyun4 hong4 hung1；英文：9 Air；IATA代碼：AQ；ICAO代碼：JYH）係上海吉祥航空屬下嘅其一低成本航空公司，喺2014年2月成立，總部喺廣州白雲區人和鎮。佢係廣東第一間低成本嘅航空公司。2014年12月2號正式開通航班，第一部飛機從廣州飛去湛江。
九兜巷

九兜巷（粵拼：gau2 dau1 hong2）係中國廣東廣州一內街，喺越秀區小北花圈近越秀山東門（東秀湖）南邊隔籬。佢亦係廣州市區一怪名古巷。
至於佢嘅名，家下流傳咗好多講法。不過肯定嘅係條巷冇9條彎咁多。其中第一隻講法係「九兜」個名話條巷行冇幾遠就轉彎噉解；第二隻講法係條巷屬越秀區新起一內街；第三隻講法係走出呢條巷就到貢院，可以平步青雲到九天之上嘅兜率天。
九兒

《九兒》係由何其玲同阿鯤作詞，阿鯤作曲，韓紅演唱。呢隻歌係《紅高粱》嘅片尾曲。

簡介
九兒，係劇入面全名叫戴九蓮，係一個山東姑娘嚟。隻歌講緊九兒對自己屋企想有一個和平嘅局面，亦都讚緊自己嘅屋企幾咁好。喺最尾一句都暗示緊當年抗日戰爭嘅死傷。
九同章

九同章（粵拼：gau2 tung4 zoeng1），全稱係九同章絲綢商店、九同章棉布商店，原係廣東省廣州市內嘅一家知名紡織品商家，喺光緒31年（1905年）創立，早期為廣州人帶來咗江浙嘅絲綢產品。九同章品牌宜家由廣州市綸章商貿有限公司（前身廣州市紡織品公司）持有，綸章、信孚等幾個老品牌亦畀呢個公司持有。
光緒三十一年（1905）創立初名九同章綢緞店，初設喺惠愛街（現中山五路）。到咗1928年鋪頭做唔落，九同章連招牌鋪位，頂手畀曬梁志生同歸僑同鄉梁仁軒、梁鎮南等人，跟著九同章就慢慢聲名鵲起。1930年陣九同章搬咗去高第街，擴大埋經營。1930年代初絲綢行業都係用紙張來包裝商品，而九同章就用咗厚牛皮紙做成手挽紙袋，兩面印埋舖頭名、地址等等。除咗做絲綢布匹生意，兼做加工西服、出租男女結婚禮服、婚喪喜帳同祭帳。中日戰爭廣州淪陷期間，梁志生將生意移咗去香港，到1950年代初期，「九同章」先後共有過四間鋪，包括咗廣州高第街嘅九同章、廣州上下九嘅同章、上海嘅永章，同埋香港嘅老九章。
1956～1958年畀公私合營，昌第、華章等30幾間棉布鋪先後入埋九同章，合成咗公私合營九同章棉布商店，做絲綢、棉布、床上用品等生意。九同章公私合營後，成咗廣州市紡織品公司屬下嘅單位，九同章東主梁志生試過將啲資本轉入華僑投資公司，重被安排過到廣州市絲綢公司工作。文革期間，九同章改名成為民棉布商店，到1976年先至恢復返九同章嘅招牌。
Tarabel

Tarabel係法國嘅一個市鎮，位置喺奧斯坦尼大區嘅上加龍。
Tarascon

Tarascon係法國嘅一個市鎮，位置喺隆河河口。
Tanzac

Tanzac係法國嘅一個市鎮，位置喺濱海沙藍特。
Taponnat-Fleurignac

Taponnat-Fleurignac係法國嘅一個市鎮，位置喺沙藍特。
Tarako

Tarako （1960年12月17日—2024年3月4日），係日本嘅一個女藝人同埋配音員，係動畫《櫻桃小丸子》主角小丸子嘅指定配音員。
Tarascon-sur-Ariège

Tarascon-sur-Ariège係法國嘅一個市鎮，位置喺阿列日。
Tardes

Tardes係法國嘅一個市鎮，位置喺卡勒茲。
Tarnac

Tarnac係法國嘅一個市鎮，位置喺戈雷茲。
Tréguennec

Tréguennec係法國嘅一個市鎮，位置喺布禮斯大區嘅菲尼斯泰爾。
Tréguidel

Tréguidel係法國嘅一個市鎮，位置喺阿摩爾濱海。
Tréglonou

Tréglonou係法國嘅一個市鎮，位置喺布禮斯大區嘅菲尼斯泰爾。
Trégomeur

Trégomeur係法國嘅一個市鎮，位置喺阿摩爾濱海。
Trégourez

Trégourez係法國嘅一個市鎮，位置喺布禮斯大區嘅菲尼斯泰爾。
Trégrom

Trégrom係法國嘅一個市鎮，位置喺阿摩爾濱海。
Trégonneau

Trégonneau係法國嘅一個市鎮，位置喺阿摩爾濱海。
Trégueux

Trégueux係法國嘅一個市鎮，位置喺阿摩爾濱海。
Trégunc

Trégunc係法國嘅一個市鎮，位置喺布禮斯大區嘅菲尼斯泰爾。
Tréguier

Tréguier係法國嘅一個市鎮，位置喺阿摩爾濱海。
五覺大戰

《五覺大戰》係香港無綫電視製作嘅遊戲節目，一共17集，由錢嘉樂、洪天明同金剛做主持，8位神獸天使做助手。節目用「五覺」做主題，亦即視覺、聽覺、味覺、嗅覺同觸覺。節目於2012年2月19號到7月1號逢禮拜日21:00-22:00喺翡翠台、高清翡翠台播出。

神獸天使
節目有8位新晉女藝員做助手，每位個名都同動物有關。
「講唔猿」- 白　雲
「招財貓」- 張嘉汶
「騰騰雞」- 蔡慧欣
「心思獅」- 馮秀華
「珍豬仔」- 黃梓柔
「唔持狗」- 胡中慧
「嘴刁雕」- 劉蔚萱
「蛇蛇Gwer」- 陳芷尤
五行科技創意園

五行科技創意園係中國廣東廣州嘅創意園，2009年開園，位置喺荔灣區陳家祠道48號。佢係家下廣州唯一有展示同交易廣州三雕一彩一繡嘅大型創意園。
園區係五行集團屬下，唔係五行科技股份屬下。
五言古詩

五言古詩（粵拼：m5 jin4 gu2 si1）係舊體詩一種，每句五隻漢字。
例如以下係杜甫嘅《春望》頭嗰兩句—
國
破
山
河
在
城
春
草
木
深
五蓮

五蓮係中國山東日照一個縣，總面積1443平方公里，人口52萬。
今西和男

今西和男（1941年1月12號—）係日本足球員，司職後衞，曾經喺1966年爲日本足球代表隊出場3次。
今關耕平

今關耕平（1994年6月23號—）係日本足球員，踢前鋒，效力盛岡仙鶴。
今田美櫻

今田美櫻（日文：今田 美桜，1997年3月5號—）係日本嘅一個女演員、模特兒同寫真偶像。隸屬Contents 3公司。

拍過嘅作品一覽
呢個表唔完整，歡迎加料。
今藤幸治

今藤幸治（1972年4月28號—2003年4月17號）係日本足球員，司職中場，曾經喺1994年爲日本足球代表隊出場2次。
今野宏美

今野宏美 ，係日本嘅一個女藝人同埋配音員。
今野太祐

今野太祐（1992年12月18號—）係日本足球員，司職守門員，效力FC琉球。
今野泰幸

今野泰幸（1983年1月25號—）係日本足球員，司職中場，日本足球代表隊前成員。

日本足球代表隊
佢代表日本參加過2010年FIFA世界盃同2014年FIFA世界盃。
今野章

今野章（1974年9月12號—）係日本足球員，司職中場，效力過磐田山葉，及川崎前鋒。
今餐有料到

《今餐有料到》（英文：Know Your Ingredients）係香港MakerVille製作嘅飲食節目，2021年5月10號到2023年3月3號逢禮拜一到五20:00—20:30喺香港電視娛樂ViuTV播。節目延續上一年嘅《今晚趁熱食》，都係用飲食做主題，而內容就側重教觀眾煮嘢食。
呢個節目早喺2020年底籌備，本嚟諗住2021年1月接檔平日19:30時段嘅《轉機ON AIR》，叫《知味教室》，後尾因為《全民造星III》好受歡迎，電視台決定開個節目畀造星參賽者，所以最後開咗個《囝囝女女730》接檔《轉機ON AIR》，而《知味教室》就暫時擱置咗，直到同年5月取消平日20:00播半個鐘頭日劇嘅安排，呢個節目先至用《今餐有料到》名義推出。
呢個節目第1－30集由德國寶冠名贊助，第31集之後未有任何冠名贊助。

第1季（第1—30集）
每集兩節都會各有一位固定嘉賓介紹各種食材點樣處理。

第2季（第31—247集）
每個禮拜唔同日子都有唔同主題，每集一個主持同一個大廚出場煮兩味餸。其中「廚師發辦」會有唔同藝人嘉賓。
每個禮拜幾嘅主題：
第144集起，除咗禮拜三固定係「廚師發辦」之外，其他日子無固定主題，主題包括舊有嘅「今晚要救贖」、「美食極營」、「Low Bud 盛宴」（但舊有嘅「摘鮮記」未有再出現），同埋新主題「名菜速遞」、「唔使急，最緊要快」。另外由第209集開始換咗另一個廚房拍。

第3季（第248—441集）
節目形式同第2季相似，都係每集一位主持配一位大廚煮兩味餸，但起用咗全新主題同替換咗大部份主持，亦製作咗新片頭，同埋再換咗另一個廚房拍。
呢一季改為一個大廚嘅組合固定負責一個主題，而每個主題喺一個禮拜都會出現一次，但播映次序並唔固定。
第289集引入新主題「今餐我 Chef 你」，似上一季嘅「廚師發辦」會請唔同藝人嘉賓，無固定大廚。
由第342集開始又再換咗另一個廚房拍，但轉廚房初期仍有夾雜住小量用舊廚房拍嘅集數播出。

集數被抽起事件
2021年11月2號第100集嘅「美食極營」原定係由陳葦璇主持、泰山做大廚嘅「燈籠椒菠菜焗蛋 / 水牛蘑菇」，第99集播完後嘅預告片亦有預告相關內容，而電視台網站節目表對第100集嘅配圖亦係有顯示呢兩個人。但係到當晚播出嗰陣，突然變咗播出由蔡宛珊主持、胡志安做大廚嘅集數。呢一集之後安排喺兩個禮拜後嘅11月16號第110集播出，但當初被抽起嘅原因未明。另外自從爆出抽起集數事件之後，電視台索性取消喺呢個節目每集片尾播下一集預告片嘅安排，改為同一個禮拜共用一條預告片。
2022年7月4-8號（第272-276集）嗰個禮拜嘅預告片，包含有楊安妮主持嘅內容，但最終嗰個禮拜未有播出，就算考慮埋7月1號臨時停播而順延一集嘅因素，再下一個禮拜（7月11-15號 第277-281集）依然無播，而下一集有楊安妮主持嘅內容係到近一個月後嘅8月3號嘅第294集播出，但當初被抽起嘅原因未明。
2022年10月31號第356集按照電子版節目表顯示原定係由蔡寶欣主持、林詠妍做大廚嘅「懶人料理 - 中東番茄炒蛋／中東熱狗」，但係到當晚播出嗰陣，突然變咗播出由黃奕晨主持、黎淑慧做大廚、葉巧琳做嘉賓嘅集數（一般逢禮拜三先至播有嘉賓嘅集數），之後安排喺一個禮拜後嘅11月7號第361集播出，但被抽起嘅原因未明。
2022年12月6號（原第380集）按照電子版節目表顯示原定係由黃奕晨主持、黎建彰做大廚嘅「還原靚靚廚 - 左宗棠雞 / 馳名炸蟹角」，因為臨時重播《前國家主席江澤民追悼大會》而被抽起，未有順延一日播出，最終安排喺三個月後嘅2023年2月6號嘅第423集播出。

節目調動
第1季
2021年6月14號－24號、28號－30號、7月7號－8號、12號：由於20:00-20:30播映《歐洲國家盃2020賽日精華》，呢個節目暫停播映。
第2季
2021年7月23號－8月6號：由於直播《奧運有得揀》，呢個節目暫停播映。
2021年10月6號：由於19:00-20:00直播《施政論壇 2021》，《新聞報道》順延到呢個時段播，呢個節目暫停播映。
2022年2月23號：由於19:30-20:30直播《財政預算案論壇》，呢個節目暫停播映。
第3季
2022年7月1號：由於20:00-21:30播《慶祝香港回歸祖國二十五周年文藝晚會》，呢個節目暫停播映。
2022年10月19號：由於19:30-20:30直播《行政長官2022年施政報告論壇》，呢個節目暫停播映。
2022年11月21號、11月28號：由於19:30-20:15直播世界盃節目《90分鐘狂熱倒數》，呢個節目暫停播映。
2022年12月6號：由於19:30-20:30臨時重播《前國家主席江澤民追悼大會》，呢個節目暫停播映。
2023年2月22號：由於19:30-20:30直播《財政預算案論壇》，呢個節目暫停播映。
伯爵茶

伯爵茶（Earl Grey tea），有叫格雷伯爵茶或者英式伯爵茶，係紅茶加入香檸檬油而成嘅茶。

名
英國首相格雷二世收到一包加入咗佛手柑油嘅茶作為禮物，所以以後呢種茶就叫格雷伯爵茶嘞。以前只有紅茶為基茶嘅茶先會叫伯爵茶，但係隨住時代轉變，愈來愈多加入佛手柑油嘅其他茶種都叫做伯爵茶。
伯樂

伯樂係春秋時代一個好叻睇馬嘅人，有能力揀出可以日行千里嘅馬，唐代作家韓愈就讚過佢「世有伯樂，然後有千里馬」。
伯樂音樂學院

伯樂音樂學院（Baron School of Music），係香港一所揉合流行及古典音樂教育嘅私立專業學院，2006年由香港音樂人伍樂城創辦，並且有唔少本身喺香港樂壇擔任幕後工作嘅人擔任導師。
伯氏

伯（粵拼：baak3）係唐人姓氏，喺《百家姓》裏頭排第491位，依家經已冇乜人用。
呢篇伯氏係同姓氏有關嘅楔位文章，重未寫完嘅。麻煩你幫手充實佢。
伯沙撒

伯沙撒（？—前539年）係新巴比倫王國末代國王那波尼德個仔，前549年到前539年做攝政王。
伯格曼法則

伯格曼法則（英文：Bergmann's rule）係生物學上一條法則，呢條法則預期，啲動物住嘅地區緯度愈高，體型就傾向愈大。
伯格麟屬

伯格麟屬（學名：Birgerbohlinia）係偶蹄目長頸鹿科嘅其中一個屬。
伍淑怡抄牌案

伍淑怡抄牌案，或者叫伍淑怡被警察騷擾事件，係關於2018年6月香港一單警察醜聞。女模特兒伍淑怡（YoYo）當時29歲，佢向香港警察投訴課報稱，同月21號下晝路過旺角街頭時被一名軍裝男警截查身份證，過程中俾對方無理收集個人資料同埋事後電話騷擾。投訴課接受投訴，同埋已處分有關警員。事件驚動香港媒體、網民進行熱論同批評。

經過
最先由伍淑怡上社交平台公開事件，指被一名香港警務人員涉嫌濫用職權，向自己「抄牌」（追女仔），信息被轉發同埋本土媒體報導。其後，2018年6月22號佢正式向「投訴科」求助。
案情指，2018年6月21號約17點伍淑怡喺港鐵旺角站附近行過，一名軍裝男警上前截查，除要求伍小姐出示身份證外，重要求提供職業、電話同埋地址等個人私隱內容，並表明非法意圖，即懷疑約炮，話係「做朋友」。初時，伍表示：「唔明」，而男警續稱：「你明㗎啦」。
當晚，伍一返到屋企就接獲對方滋擾性電話。該男警打電話同WhatsApp留言可見，包含追求、性暗示等「唔理想」內容，當佢得知伍明確拒絕隨即示意「唔好告我」。由於YoYo質疑對方涉反私隱條例同埋濫權，利用特權方便溝女，並擔心被「揾上門」同埋其他「受害者」，所以用facebook呼籲「各位姊妹小心」，同埋去旺角警署備案，到投訴警察課投訴。

處理
2018年6月22號，據報涉案警員守西九龍警區，相關警區接手調查並初步簡略落口供。個男警原來係戴有婚戒，結咗婚，同埋WhatsApp個頭像都有張同老婆親暱相片。
同年6月27號上晝11點，投訴警察課約見伍淑怡真正筆錄口供。
2019年3月27號，伍淑怡被「抄牌」一事已立案處分。由警署回信得知有關指控獲「證明屬實」，警方已處分有關男警。Yoyo留言：「我伍淑怡從來都唔會誣告人，多謝認真調查，令我得到清白！」警方指，投訴警察課認為閉路電視影到、電話錄音、WhatsApp訊息等多項證據，都確切支持有關指控，重發現涉案警員再三講大話，同埋撕毀警員記錄簿等證據，係各種「公職人員行為失當」問題。另外，獨立監察警方處理投訴委員會（監警會）推出第25期《監警會通訊》，監警會同意投訴警察課「獲證明屬實」分類，有關警員受到「紀律覆檢」。同類情況會罰辭職，甚至革職，但考慮案情嚴重性同埋對體制影響，處罰未至要曾蔭權涉貪案或者朱經緯打人案。
另外，佢過程中被好多撐警人士恐嚇。當中包括疑有藍絲帶等激進建制派撐警支持者用正義聯盟、「正義」人士等匿名署名寄出帶血紅字「警告信」，而社交平台同樣受到洗版同埋粗口攻擊。警方接報後，已一度到佢工作地方加強巡邏。
伍熹賢

伍熹賢（英文：Kate Ng，6月26號—），係香港女模特兒同演員，2017年出道，佢曾經幫YouTube頻道「啱Channel」拍片而出名。2021年，佢參選角逐第六代「邦民女」，最後以大熱姿態當選。佢亦有瑜伽導師嘅資格。
伍瑞球

伍瑞球係香港親中派教育界人士，喺教育界擔任多個職位，曾任可風中學（嗇色園主辦）校長，1990年創立可藝中學，並喺2012年榮休。
伍瑞球喺香港大學電機工程系畢業，之後取得教育文憑，教育學碩士同環境管理理學碩士等資歷。
伍瑞球曾獲香港特區政府頒授榮譽勳章，並係多個教育機構嘅顧問，包括香港教育大學學校協作及體驗事務處，亦係田家炳基金會評審及評估委員會委員同埋新界校長會長青事務委員會主任。

政治立場
佢係香港親中派人士，曾經安排樂善堂梁銶琚書院學生同學生全國人大港區代表徐莉見面，2022年又曾經公開和應習近平講話。
佢係香港高齡教育工作者聯誼會嘅積極成員，擔任過副會長、秘書長等職務。佢亦係「中國燭光教育基金」師訓組主席，鼓勵香港青少年去大灣區發展，又冀望學生成「治港興國領袖」。
伍漢持墓

伍漢持墓（粵拼：ng5 hon3 ci4 mou6）係中國廣東省廣州市嘅其中一個墓葬地區，喺越秀區東風東路嘅中山大學附屬腫瘤醫院西邊隔籬。呢個墓地喺2008年俾廣州市政府話咗係市級文物保護單位。

主要紀念對象
内文：伍漢持
伍漢持係中國紅十字會嘅一位創辦人兼中國同盟會會員，之前參加過廣州起義同三·二九起義、廣州光復戰役。佢喺中華民國成立咗之後就做咗國會議員。由於佢喺天津度反對袁世凱嘅獨裁統治，結果俾人殺咗。結果佢變咗民國時期，第一位死咗嘅國會議員。

史
喺伍漢持死咗之後，條鹹魚就運返嚟廣州度葬咗喺冇乜人知嘅地區，甚至喺20世紀70年代尾嘅東風路整闊嗰陣重搬走埋。直到2010年，嗰時嘅中山大學附屬腫瘤醫院嘅施工隊喺工地入面發現咗呢個墓葬同骨灰甇，喺2012年重將佢嘅骨灰甇放埋咗喺佢嘅墓葬度。
伍煥傑

伍煥傑係香港親中派教育界人士，現任培僑中學校長。

早年經歷
佢喺1978年1月出生，祖籍南安石井營前村，1983年從福建來到香港培僑中學就讀。

部分榮譽
2023年，佢獲委任為太平紳士。

政治立場
佢嘅政治立場係親中派。
佢主張愛國教育，喺學校推廣一帶一路，同埋北京未經諮詢或香港人同意，強行訂立嘅《港版國安法》，話可以幫助香港重回正軌。
佢亦形容爭取民主嘅反送中運動為黑暴，強調運動對教育界帶嚟嘅衝擊同傷害。
伍煥傑亦有份呼籲人喺直選議席被大幅度削減而且排除民主派候選人嘅2023年香港區議會選舉入面投票，並支持丁江浩參選。
伍漢持

伍漢持出世1872年3月29號大清廣東省新寧縣死1913年8月19號 中華民國天津市國籍 中華民國職業中華民國國會議員廣東赤十字會嘅一位創辦人出名原因成日喺民主革命嗰度搞幫手，甚至參加咗好多次推翻清政府嘅起義。
伍漢持（粵拼：ng5 hon3 ci4；1872年3月29號—1913年8月19號）係一位中國同盟會嘅會員同時，重係廣東赤十字會（而家係廣東紅十字會）嘅一位創辦人。廣東台山人。佢之前成日都喺民主革命嗰度搞幫手，甚至重參加咗好多次推翻清政府嘅起義。喺辛亥革命之後重做咗中華民國國會議員，但係由於佢反對袁世凱嘅獨裁行為，喺1913年就喺天津俾人殺咗。佢重係中華民國成立之後第一位死咗嘅國會議員。

死後
内文：伍漢持墓
雖然話佢嘅骨灰甇喺1914年就送返廣州，重喺嗰年8月搞埋墓葬，但係呢個墓葬送咗去先烈路嗰頭重同胡漢民葬埋一齊。而呢位烈士嘅夫人——李姵珍同佢啲仔女就喺隔籬辦咗間伍漢持紀念醫院（而家係中山大學附屬腫瘤醫院），但係20世紀70年代尾，由於整闊條東風路先至將個搬走咗，不過就冇見到伍漢持啲骨灰甇響度。到咗2010年嘅中山大學附屬腫瘤醫院話擴建嗰陣，施工隊喺墓地嘅西北邊15米嗰度發現咗伍漢持啲完整骨壇響度，佢為咗保存呢位烈士嘅骨灰等啲後人記得佢，廣州市文物部門就將呢啲骨灰送咗去燕塘嘅粵軍第一師諸先烈紀念墓園入面，重喺2012年先至批准咗將佢搬返嚟之前骨壇西北邊70米嗰度搞返個墓壇（而家東風東路嘅中山大學附屬腫瘤醫院西邊隔籬），而伍漢持嘅骨灰甇就放埋咗喺佢嘅墓葬嗰度。
中國足球學校

（簡化字：中国足球学校）係中國河北秦皇島一帶同足球培訓同集訓、教學為主嘅體育學校，1994年5月8號成立，總部喺海港區文體路5號（海港區東南角近渤海邊，大湯河入海口西邊隔籬）。佢亦係中國大陸唯一官辦足校。
佢係中國國家體育委員會為咗支持前中華人民共和國領導人——鄧小平提出發展中國足球策略而喺1992年12月3號決定搞嘅學校。期間一直培訓出咗好多中國國家隊嘅足球名將。中國國家男子或女子足球隊凡係喺華北地區啲足球場有國家隊賽事時，專門揀嗰間足校嚟集訓。自從中國大陸喺2008年底爆出假波醜聞之後，學校亦從2009年開始停止招生。足校好快俾恆大足校、富力足校、魯能足校、綠城足校取代咗。原先喺2009年招入啲足球插班生亦喺2013年冚唪唥畢嗮業走人。即使係2015年1月27號成立嘅河北華夏幸福足球會都唔揀嗰間嘢做集訓用途。
中國語言地圖集

《中國語言地圖集》係由中國社會科學院同澳大利亞人文科學院合作編纂嘅一本關於中國語言分佈統計嘅書，由香港朗文出版社出版，有分中文版同英文版。
呢本書以而家嚟講，係對於中國語言研究一個權威，喺學術界評價好高，好多關於中國語言分佈、語言同方言發展等資料都係以佢為準。
第二版係由香港城市大學語言資訊科學研究中心同中國社會科學院編製。
中國語言資源保護工程

中國語言資源保護工程，簡稱語保或者語保工程，係2015年開始嘅工程，針對中國啲語言進行收集整理存檔嘅，包括有各種漢語言同埋各種少數民族語言。其中總共涉及有1500隻漢語語言點，每隻語言點調查有1000隻字畀語音系統、1200詞畀基本詞彙系統、50條句畀啲主要語法現象，仲設有《中國語言資源保護工程 漢語用字規範》畀啲漢語調查用。相關成果放喺中國語言資源有聲資料庫度，並擺喺中國語言資源保護工程採錄展示平臺畀啲人睇。
中國足球協會超級聯賽

中國足球協會超級聯賽（下稱中超聯賽，英文：Chinese Football Association Super League，縮寫CSL），係中國最高水準嘅職業足球聯賽。
中超聯賽喺2004年由中國足球甲級A組聯賽重組成立，而家最成功嘅球會係廣州足球會，從2011年開始連續攞到7次中超冠軍。上屆（2022年）冠軍係武漢三鎮，係佢哋頭一次獲得冠軍，被稱為「中國版凱沙羅頓神話」。
由2022年開始，中超聯賽參賽球隊由16隊加到18隊。
中國足球

足球運動流傳源自中國，現代足球運動則喺19世紀後期由歐洲傳入，足球係中國最受歡迎嘅體育運動項目之一。

古代
足球嘅最早起源地係中國，中國古代嘅蹴鞠就係現今足球運動嘅雛形，講法獲得國際足聯嘅確認。

戰國時代
戰國時代，蹴鞠已經係中國民間嘅一項熱門運動，特別係喺城市入面最受歡迎。根據《史記 · 蘇秦列傳》記載，當時著名嘅外交人士蘇秦去齊國游說齊宣王時，佢見到都城臨里係噉嘅一種場景⋯「臨甚富而實，其民無不吹竽鼓瑟，彈琴擊築，斗雞走狗，六博蹋鞠者。」（大意為：齊國都城嘅居民都過住小康生活，幸福指數好高，社會和諧，人人都喺度吹拉彈唱，鬥雞嘅、遛狗。嘅、下棋嘅、踢波嘅⋯⋯）

古代足球
古代足球嘅比賽用球喺唔同時期亦有所改良，中國古代嘅足球最初為使用編織所製造嘅，到西漢時已經用上咗以皮革製造嘅，內裡使用毛髮等物品塞實，使得其相當有彈性。晚唐時期，除咗傳統嘅用球之外，仲有用動物膀胱充氣後做成嘅氣毬，呢種充氣用球同現代足球原理相似，但係耐用性比較差。

近代
現代足球運動則係喺19世紀末期傳入中國，最先喺英國殖民地──威海同埋香港，興起，香港更為亞洲最先建立職業足球聯賽（香港甲組足球聯賽）、足球會（香港足球會）同埋職業足球會（香港流浪足球會）嘅地方。其後，足球喺上海、天津同埋青島等地迅速發展，各自開辦聯賽同埋互相對賽嘅埠際比賽。

中國隊
早期代表中國參加國際比賽嘅球隊主要參加地區性運動會為主，其球員亦基本上來自極少數經濟同足球運動較發達嘅地區。以中國名義參加遠東運動會嘅足球隊嘅成績如下：
第一屆（1913年馬尼拉）：亞軍（只有中國同埋菲律賓兩隊角逐）
第二屆（1915年上海）：冠軍（同樣只有中國同埋菲律賓兩隊）
第三屆（1917年東京）：冠軍（中國、菲律賓同埋日本三隊）
第四屆（1919年馬尼拉）：冠軍（再次只有中國同埋菲律賓兩隊）
第五屆（1921年上海）：冠軍（中國、菲律賓同埋日本三隊）
第六屆（1923年大阪）：冠軍（中國、菲律賓同埋日本三隊）
第七屆（1925年馬尼拉）：冠軍（中國、菲律賓同埋日本三隊）
第八屆（1927年上海）：冠軍（中國、菲律賓同埋日本三隊）
第九屆（1930年東京）：冠軍（日本並列）（中國、菲律賓同埋日本三隊）
第十屆（1934年馬尼拉）：冠軍（中國、菲律賓、荷屬東印度群島同埋日本四隊）

專業時期
喺1994年之前，中國國內嘅足球隊均為專業隊，大多數由各地足球協會管理，名稱亦以各省市嘅地名為主。此外，中國仲有相當數量嘅下屬於唔同國有事業單位嘅行業體協，例如鐵道部下屬嘅火車頭隊、軍隊下屬嘅八一隊、武警部隊嘅前衛隊等。

職業時期
1992年6月，中國足協喺北京西郊嘅紅山口召開咗著名嘅「紅山口會議」，確定將以職業化作為足球改革嘅突破口。職業化嘅主要動機係令各參賽球隊脫離原有嘅政府行政體育機制，完全以商業化同市場化作為生存發展嘅手段。
紅山口會議後，中國出現咗第一批「足球俱樂部」，不過其中好多係並未完全脫離原地方體委嘅個體，例如北京國安、廣州太陽神。直到1993年12月上海申花成立，中國先出現咗完全脫離政府機制嘅職業足球俱樂部。 ［2］而與此相反，諸如遼寧隊、八一隊等原專業體制下嘅老牌勁旅，則多年內始終無法真正脫離原有政府行政關係，最終面臨降級甚至解散嘅困境。
1994年，第一屆職業化嘅甲 A 聯賽開始。

中超成立
職業化嘅甲 A 聯賽、甲 B 聯賽一共進行咗10年，2003年賽季結束後，改制為中國足球超級聯賽同中國足球甲級聯賽。中超成立嘅目的係希望仿照英格蘭足球超級聯賽等歐洲先例，由各職業聯賽俱樂部自主管理同運營賽事，逐漸脫離中國足協嘅管理。中國足協轉而負責各級國家隊比賽、青少年運動員培養等任務，以同埋組織足協杯等其他賽事。
但係中超開賽嘅最初幾年內，呢種設想並唔能夠充分實現，實際嘅中超聯賽決策層仍然係中國足協嘅官員，喺2008年武漢退出等重大事件上引起較多爭議，始終係足球繼續改革嘅主要話題之一。
賭博業曾經大規模滲透到中國足球職業聯賽，直到中國足壇反腐風暴後先得到遏制。
2020年12月14日，中國足協發布《關於各級職業聯賽實行俱樂部名稱非企業化變更嘅通知》，要求中華人民共和國各足球俱樂部名稱唔可以含任何股東同埋關聯方、實際控制人嘅字號、商號或品牌名稱。
當前中國國內足球聯賽、主要盃賽有：
中國足球協會超級聯賽
中國足球甲級聯賽
中國足球乙級聯賽
中國足協杯（2007年至2010年停辦，2011年復辦足協杯）

青少年球員培養
職業俱樂部成立之後，中國各地原有嘅由地方體委、足協投資同管理嘅青少年球員培養體制往往被俱樂部梯隊所取代，由於冇成形嘅青少年足球賽事，而且青少年球員成為真正職業球員嘅比例低、時間長，所以俱樂部同地方足協往往並唔重視呢方面嘅投入。有啲俱樂部甚至將整體出售青年梯隊作為資金來源，諸如遼寧足球俱樂部嘅青年隊就至少兩次被整體出售，以此為班底先後成立咗南京有有同安徽九方兩支中甲球隊。南京有有由於陷入咗嚴重嘅資金短缺，拖欠球員薪水問題而被足協取消咗註冊資格；安徽九方則因為訓練條件問題受到足管中心高層領導嘅點名批評而遺憾嘅退出中甲。
同時由於冇成熟嘅青少年賽事機制，青少年運動員水平無法得到充分體現，非足球嘅因素亦就變得越嚟越重要。比如國腳李本艦就曾經解釋自己十二歲就離開山東老家去廣東踢波，係因為「家庭環境一般」，唔似「有錢人家嘅小朋友可以輕易獲得踢波嘅機會」。 ［2］而上海申花投資者朱駿喺入主申花後亦抨擊足球梯隊中通過「孝敬」獲得機會嘅情況，喺申花隊禁止任何人畀教練送禮，送一根煙都開除，只睇重球員實力而唔睇有冇錢。

國家足協
1955年1月3號中國足球協會成立。

國家隊
1951年成立咗中國國家足球隊。 1980年代以來，多次參加奧運會足球比賽同世界盃足球賽預選賽，但係只有兩次成功晉級奧運會決賽階段比賽同一次進入世界盃決賽階段。
中國西部

中國西部係中國其中一個地理大區，由中華民國開始用，嗰時範圍包括西康、青海、新疆、西藏。
中華人民共和國建政後，無採納西部呢種分法，而係將西部地域分咗畀西南同西北兩區。到2000年，中華人民共和國國務院提出「西部大開發」計劃，將「西部」定義做內蒙古、陝西、寧夏、甘肅、新疆、青海、西藏、重慶、四川、貴州、雲南、廣西，佔全國面積超過一半。
佐治

佐治，外國男子姓名。
佐治華盛頓
佐治六世
佐治五世
佐治·韋亞
劍橋佐治王子
佐治魯卡斯
佐治奧威爾
佐治·巴倫錢
佐治居維葉
佐治古尼，美國男演員。
佐治米高，英國男歌手。
佐治布爾，英國數學家。
佐治·丹敦

佐治·丹敦（Georges Danton）係一個法國嘅律師、革命家同埋政治人。
佐本二厘

佐本二厘 ，係日本嘅一個女藝人同埋配音員。
佐治·史提芬森

佐治·史提芬森（英文：George Stephenson；1781年6月9號—1848年8月12號），係英國機械工程師、發明家。
史提芬森細個屋企窮，14歲就喺煤礦學徒，到18歲先開始返學，上進嘅佢後嚟被調為蒸氣機司機，重做埋工程師。當時已經有蒸氣發動嘅小型運煤車，但係就冇載人嘅。史提芬森解決咗穩定性、通風、高動力嘅問題，設計出第一架實用嘅蒸氣火車頭，因為外形而被命名為「半統靴號」。
1825年，佢開住自己設計嘅蒸氣火車「運動號」，拖住卅幾卡，四、五百人去斯托頓港，打開咗鐵路運輸新一頁。
ZIP

ZIP係種資料壓縮嘅檔案格式，傳統上用喺唔同嘅微軟操作系統，主要競爭對手有RAR同開放原碼嘅7z。自從Windows ME開始，Windows就可以唔需要裝其他軟件都開到ZIP檔。
喺其他嘅操作系統，例如 MacOS 同類Unix系統，本來傳統上唔會用 ZIP，但係 ZIP 已經變咗做好多種其他檔案格式嘅基礎，例如 Microsoft Word 嘅 .docx、OpenOffice 嘅 .odt 同電子書標準入面嘅 EPUB 等等其實都係 ZIP 格式嘅檔案。
ZF Friedrichshafen

ZF Friedrichshafen AG（ZF源自德文Zahnradfabrik，解「齒輪廠」），又叫ZF Group，簡稱ZF，係德國一間上市公司（Aktiengesellschaft，AG），總部位於德國西南部巴登－烏騰堡州Friedrichshafen。
公司主要從事工程學，以佢喺汽車工業領域內嘅設計、研發、製造而聞名，係全球性嘅轎車、商用車傳動同埋底盤技術供應商，同時做埋航運、國防同埋航空工業以及基礎工業設備。喺27國有123個生產基地。
低俗喜劇

《低俗喜劇》（英文：Vulgaria）係2012年港產片，杜汶澤領銜主演，彭浩翔身兼編劇、監製同導演。喺2012年票房高居亞軍，係低成本高票房嘅代表作之一。

名
杜汶澤喺網臺節目話，2010年《人間喜劇》拍好之後想引進大陸，結果審片嗰個睇到杜汶澤話國產錶會爆炸嘅時候覺得好嬲，直斥該片「低俗」。爾個故事經岑建勳轉述之後，杜汶澤受到啟發，講畀彭浩翔聽想大家一齊搞，於是就有咗《低俗喜劇》。

梗概
廣西投資人暴龍（鄭中基飾）想搵人翻拍自己心目中女神邵音音嘅經典《官人我要》，搵到監製杜惠彰（杜汶澤飾）。條片拍好咗準備上畫之前，杜惠彰喺一間電影學校開講座，佢喺爾個過程中「作出好大犧牲」（將自己喺廣西嘅不堪回首經歷講畀同學知），結果成功將條片喺網上推紅。

廣西鴻門宴
杜汶澤喺網臺節目話，片中廣西鴻門宴一段嘅對白，包括啲菜名，都係真人真事。

演員
按原片字幕次序排列（出場序），節錄部分。
低地德文維基百科

低地德文維基百科係維基百科協作計劃嘅低地德文版，由非牟利組織──維基媒體基金會維持負責。家下係各語言嘅維基百科計劃中，規模排名響一百名以內（跟文章數量計），有超過兩萬篇文。
低危，靠人保護

低危，靠人保護（英文：Lower risk, conservation-dependent，簡稱 LR/cd）係以前量度一種生物嘅瀕危指標之一，喺總共8個分級之中，安全程度係排第二。

歷史
呢個指標最初喺《IUCN紅色名錄》嘅1994年版本出現，不過到2001年嘅版本已經沒咗，變做“接近瀕臨”。不過，所有未經過重新審查嘅生物，就仍然會暫時用住舊嘅指標。
對於屬於呢個指標嘅生物，美國曾經通過咗《Endangered Species Act of 1973》嚟幫唔同嘅生物做保育工作。

特徵
喺呢個指標入面嘅生物，喺現時仍然係沒絕種嘅威脅。不過，佢哋仍然需要人類嚟做啲生物保育，嚟保證種生物嘅未來會係繼續安全，否則有可能會喺5年之內跌入低一個指標。
低吸

低吸，又叫做低撈、撈底、低價買入、趁低吸納、抄底，係香港股市評論員嘅潮語，即係投資者喺某隻股票下跌，甚至創咗新低之後，喺低位買入股票，希望轉勢谷底反彈。低價買入股票之後有三個可能性：
股票可能回升，令投資者贏錢。
股票可能再跌，令投資者輸錢，坐艇。
牛皮：現金投資者輸咗機會成本，等轉勢。
股資市場有句話叫做「低處未算低」，因為高位同低位只係相對嘅概念。
位置

位置向量（英文：position vector）喺幾何學上係一個向量，表明一個點相對於一個原點（origin）嘅位置。
低地台巴士

低地台巴士（Low floor bus），有啲公司稱之為超低地台巴士或者特低地台巴士（Super low floor bus），係指一啲門位同埋車廂通道冇梯級嘅巴士。呢啲巴士比門位有梯級嘅巴士更方便乘客上落，尤其係老人家、推手推車同埋坐輪椅嘅乘客。
低地台巴士自1990年代開始喺一啲地方，包括歐美流行起嚟，多間巴士製造商都整出自己嘅低地台巴士。以香港為例，香港嘅專利巴士公司自1996年開始就引入低地台巴士。

設計
低地台巴士可以係成架車嘅車廂都係低地台，即係喺車廂由頭行到尾都冇梯級，亦有啲只係得車廂前部分係低地台（即係「低入口」設計），差唔多到車尾位置有梯級，而梯級後面嘅地台就升高咗。引擎擺位方面，唔少低地台巴士嘅引擎都擺喺巴士後面，但有啲巴士製造商（包括Van Hool同埋富豪）研製出引擎擺喺車軸之間而偏向左邊嘅低地台巴士。
低地台巴士門位嘅地台高度可以低至350毫米以下。而低地台巴士通常亦設有可以控制升降嘅懸掛系統，當有需要嗰時，司機可以將架巴士降低，令巴士地台更加接近行人路面。
為方便坐輪椅嘅人上落，低地台巴士嘅門位可以整埋斜板，車廂內亦可以留埋位去擺輪椅。
現時市場上已經有低地台設計嘅小巴、單層巴士、掛接巴士同埋雙層巴士等等。
位移

位移（英文：displacement）係對兩個物體嘅位置改變嘅最短距離，日常生活入面又可以叫做直線距離。

概論
綠色虛線線係代表藍色實線兩邊嘅位移
睇埋：古典力學
位移喺古典力學計數嗰陣成日會用。假設有件物體由  呢個位置郁去新位置  嗰度，佢嘅位移－寫做「」或者「」－就係 ，例如有件物體喺一個三維空間入面由  呢點郁去  嗰點度，佢嘅位移就係 －等如 。位移係有方向性嘅物理量－即係一個向量（vector），所以除非係喺一維空間，一個位移冇得淨係用一個數值表達得嗮，而係要用好幾個數值嚟表達。
位移同距離係兩個唔同嘅概念：假如一件物體用一條非直線嘅路線移動，噉佢行過嘅路線反映佢行咗嘅距離，而位移會係佢起點同終點之間嘅直線距離。
位能

位能（粵拼：wai6 nang4），又叫勢能（sai3 nang4），包括重力勢能、彈性勢能、電勢能等等，係指物體因為佢嘅位置而產生嘅能量，當件嘢嘅位置改變，就可以將位能轉化做動能或者其他能量。位能同保守力有密切關係，對於每一個保守力都可以定義一個位能。

概論
睇埋：古典力學
位能係物體因為喺某啲力場入面嘅位置而有嘅能量。喺一個引力場（gravitational field）入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜（free fall）嘅話，佢會因為受引力場嘅力吸引而傾向向住個引力場嘅中心加速（牛頓第二定律）。假想有件物體喺一粒行星嘅引力場入面，唔受干擾噉樣受到股引力  向住粒星嘅中心跌落嘅話，佢跌咗某段距離  之後，股引力喺佢身上作咗嘅功  就會等如：
而如果要施股力 ，將一件物體喺個引力場當中移離引力場中心  嘅距離，期間速度恆定不變－，，，就總共要施以  咁多嘅作功。順帶一提，呢條式假設咗  同粒行星嘅直徑比起上嚟好細，所以喺成個過程入面  嘅數值可以當冇變（詳情睇牛頓萬有引力定律）。
如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話：
由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用。
動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。詳情可以睇埋過山車物理嘅嘢。
位陣列

位陣列（英文：bit array）係指緊湊噉儲住啲位元嘅陣列。
低地德文

低地德文、低地德國話（Plattdüütsch）係種印歐語系日耳曼語族西日耳曼語支嘅語言，德國北部、丹麥南部同荷蘭東部有唔少人用。
光平

光平（粵拼：gwong1 ping4，越南文： Quang Bình）係越南河江下轄嘅一個縣。
光年

光年（英文：light-year；縮寫：ly）係個長度單位，指光響真空行一年咁遠。因為西曆每年都有長有短，所以國際天文學聯合會就定義光年做一粒光子一年行到嘅距離，一年係一個儒略年，即係365.25日，等於31557600秒，而行嘅地方係自由空間，引力場同磁場都同光子離無限遠。因為光喺真空嘅準確速度係每秒299,792,458米，約莫3億米；所以一光年就準確長度等於9,460,730,472,580,800米，約莫九兆四千六百億公里，指數表示9.46×10¹⁵米。
到而家為止最快嘅人造物體係2016年7月5號抵達木星極軌道嘅朱諾號（喺2011年8月5號發射升空），最高速度係73.61千米/秒（即係大概26萬5000千米/小時），以呢個速度飛1光年距離要4,075年。
光年之外

《光年之外》係香港歌手鄧紫棋喺2016年12月30號發行嘅單曲。由蜂鳥音樂以數碼下載形式推出，隻歌係美國電影《太空潛航者》中國區嘅主題曲。隻歌嘅官方音樂影片喺2017年收睇人數突破一億次，係首位香港藝人攞到呢個結果。同時，呢隻歌都係第十二隻突破一億次收睇人數嘅華語歌同華語女歌手最快破億嘅音樂影片。2019年7月，隻歌歌音樂影片做咗華語歌手點擊量第一，同埋做咗第一隻華語音樂影片突破二億次收睇人數。

背景
《太空潛航者》表示會請鄧紫棋參與隻歌嘅製作，係因為佢對華語樂壇嘅影響同創作技巧。鄧紫棋都表示睇過電影某啲片段後，被劇情打動，並寫咗幾個版本嘅樣本。最終揀定用呢個版本發行。

現場演出
呢隻歌被揀做Queen Of Hearts 世界巡迴演唱會其中一隻表演曲目。
「20年，更青春」——湖南衛視2016－2017跨年演唱會
騰訊應用寶星APP之夜（2017-01-13）
微博電影之夜（2017-06-18）
星和無綫電視大獎2017（2017-10-21）
第十一屆音樂盛典咪咕匯（2017-12-16）
第十三屆KKBOX風雲榜（2018-01-21）
歌手2018，同華晨宇喺「幫幫唱」環節合唱
《2018年新北市歡樂耶誕城巨星耶誕演唱會》（2018-12-15）
2019年突破獎（2018-11-05）
《2018年新北市歡樂耶誕城巨星耶誕演唱會》（2019-12-15）

音樂影片
影片入面剪輯咗電影嘅部分片段同鄧紫棋喺星艦阿瓦隆號演唱。喺影片入面，鄧紫棋喺阿瓦隆號演唱，之後穿插珍妮花羅倫絲同基斯柏特喺電影入面嘅畫面，包括兩人一齊跳舞、玩遊戲、看電影等片段，而後嚟休眠艙發生故障。影片入面用咗特效模擬失重狀態下形成巨大嘅球形水流。
光年正傳

《光年正傳》（英文：Lightyear）係迪士尼·彼思嘅一套3D動畫戲，喺2022年6月17號喺全球多數嘅國家或者地區（包括美國）上映（2022年6月16號喺香港上映）。呢套電影喺反斗奇兵系列嘅第五套戲，集中講啟發巴斯光年玩具嘅同名英雄過去嘅故事。
由於呢套電影含有女性同女性之間嘅親吻，所以喺唔少中東國家被禁。喺星加坡，呢套電影只限16歲以上嘅人睇。

粵語版配音出錯
巴斯光年揸嗰艘飛船喺粵語版叫做「穿山甲號」，但係喺英文版就叫做「Amadrillo」。「Amadrillo」喺中文應該譯做「犰狳」而唔係「穿山甲」（「穿山甲」嘅英文喺「Pangolin」）。呢個係戲入面嘅一個翻譯錯誤。
光度

光度，又叫亮度、明度，係色水反射光嘅程度。簡單嚟講，三原色嘅成份越少，光度就越高，最高係白色，最低係黑色。
光市

光市係日本山口縣一市，人口約莫5萬。
維基同享有多媒體嘅嘢：Hikari, Yamaguchi
Yèvres-le-Petit

Yèvres-le-Petit係法國嘅一個市鎮，位置喺奧布。
Z-玻色子

Z-玻色子，又叫Z粒子、Z子，係種負責傳遞弱核力嘅基本粒子，有零個電荷。
ZAKSA肯傑任科茲萊

ZAKSA肯傑任科茲萊（英文：ZAKSA Kędzierzyn-Koźle）係波蘭肯澤仁－克茨勒嘅職業排球球會，依家打緊波蘭男子排球聯賽。
Yvignac-la-Tour

Yvignac-la-Tour係法國嘅一個市鎮，位置喺阿摩爾濱海。
Yzeure

Yzeure係法國嘅一個市鎮，位置喺阿列。
Yvrac-et-Malleyrand

Yvrac-et-Malleyrand係法國嘅一個市鎮，位置喺沙藍特。
Yèvres

Yèvres係法國嘅一個市鎮，位置喺中央-盧華爾山谷嘅厄爾-盧華。
九佛鳳凰下街

呢條馬路以前冇名，而「鳳凰下街」嘅名喺2002年由廣州市人民政府要求換新嘅路牌時先至安上去嘅。後嚟廣州市地名辦考慮到廣州地區太多馬路撞名嘅問題，喺2018年夏準備將重複啲馬路名改做第啲名，結果呢條馬路改名做九佛鳳凰下街。

特色
呢條馬路附近都係鄉下，條馬路喺21:00到第二日07:00之間非常之靜。
九佛育賢路

呢條馬路以前係冇名嘅，而「九佛育賢路」嘅名係喺2002年嗰陣，廣州市政府要求換新嘅路牌時先至安上去嘅，雖然話喺2005年廣州市政府將九佛同鎮龍呢兩個鎮合併做「九龍鎮」，但呢條馬路都未改個名嘅。
九人的士

九人的士係香港一種的士，1960年代初規定呢種的士最多可以載九人出入新界，所以又叫新界九人的士。呢種車頭有半圓牌，類似家下香港的士，寫住TAXI 9 SEATS，所以中文名叫九座位的士。政府規定，車身要打橫油一條長條，係上下兩行，黑白格仔相間。

六七暴動
六七暴動嗰陣，香港有唔少巴士停駛。行開新界嘅九人的士，乘機去市區兜生意。有一啲揸開九座位私家車嘅司機，就擅自轉做九人的士。重有啲客貨車，改裝做客車嘅貨車，都紛紛加入。佢哋響各交通要點載人。佢哋價錢係比巴士多一到兩倍，亦成為小型巴士，即小巴嘅前身。香港政府因為當時動亂環境，隻眼開隻眼閉，由得佢哋做生意。
之不過呢種生意係非法嘅，而且成日響大街路口，同巴士站，電車站等客，阻塞交通。

轉成小巴
1967年末，香港政府見大局平定，交通開始回復正常，打算取締九人的士之類小巴。但由於呢類車有一定吸引，香港市民亦有聲音叫唔好取締，應該發牌管理。香港政府衡量過意見之後，1969年6月13號公佈，會將小巴分成兩類，一類叫公共小型巴士，即係家下叫開嘅小巴。另一類叫私家小型巴士。前者可以響街兜客收錢，至多可以載14人，除咗有限制嘅地方，去邊度載客都得，但有等別規管。後者唔可以響街兜客，呢啲通常係校巴，或者私家巴士。
呢個計劃，當時的士商會反對，不過最後立法局三讀通過，成為法例。
自此，公共小型巴士就取代咗九人的士。
九佛街道

九佛街道（粵拼：gau2 fat6 gaai1 dou6）係中國廣東廣州轄下嘅一個街道，喺黃埔區北邊近白雲區同從化一帶。
九佛育才路

條路以前冇名，而「九佛育才路」嘅名係喺2002年嗰陣，廣州市政府要求換新嘅路牌時先至安上去嘅，雖然話喺2005年廣州市政府將九佛同鎮龍呢兩個鎮合併做「九龍鎮」，但呢條馬路都未改個名嘅。
九佛鎮建設路

以前呢條馬路冇名，而「九佛鎮建設路」嘅名係喺2002年嗰陣，廣州市政府要求換新嘅路牌嗰陣先至改咗上去嘅，雖然喺2005年，廣州市政府將九佛同鎮龍合埋一齊，但呢條馬路未改個名。

特色
呢條馬路附近都係一片城中村，尤其係喺九佛街嘅九佛墟附近，一到咗08:00～21:30嗰陣好熱鬧。
九佛

九佛（粵拼：gau2 fat6）係中國廣東廣州嘅地名，喺黃埔區北邊，而家屬龍湖街道，從鎮龍或新和入去九龍大道9km就到。
雖然家下個名係「九佛」，但九佛街道唔喺佢嘅範圍入面。

鳳凰洞
其實之前原名叫鳳凰洞。喺公元前23世紀，古南越人習慣將山谷地嗌成「峒」，但後嚟被習慣寫成「洞」，而洞係「高山嘅平地」噉解。由於地勢好似鳳凰噉，所以有「鳳凰洞」嘅名。嗰時啲人形容鳳凰係隻靚雀，所以鳳凰洞亦係吉祥之地。

南海十佛傳教
後嚟珠璣巷先民有何、陳、馬、湯等陸續嚟到呢度住，之後變成個墟。後嚟啲人祈求一方平安而出錢起咗棟廟，重請南海十佛過嚟傳教。但十佛過緊流溪河時，由於有個佛太鍾意流溪河兩邊啲景，結果蹤咗落條河入面。經過眾人用竹竿撈過佢哋之後，始終都未搵返佢。最後九個佛嚟齊間廟度傳教。而最後一個佛姍姍來遲。
九佛街

九佛街（粵拼：gau2 fat6 gaai1）係中國廣東廣州一西南-東北走向街道，喺黃埔區九龍鎮九佛。西南邊從九龍大道開始，一直去到東北邊嘅九佛建設新街同九佛杉埔路嘅交界。
條路分開咗上、中、下三條。

概要
呢條街分開咗上、中、下三條，其中九佛上街最長，全長有400米；而九佛中街有120米；最後嘅九佛下街係三條九佛街入面最短嘅街，凈得100米。其中九佛下街係唔同九佛上、中兩街連埋一齊，成條街從九佛鎮建設路開始一直去到鳳凰下街嗰頭。

九佛街嘅三條街道，起點到終點
九佛上街：從九佛鎮建設路開始一直去到九佛建設新街同九佛杉埔路嘅交界嗰頭。
九佛中街：從九龍大道開始一直去到九佛鎮建設路嗰頭。
九佛下街：從九佛鎮建設路開始一直去到鳳凰下街嗰頭。

史
呢條馬路以前冇名，而「九佛街」嘅名喺2002年由廣州市人民政府要求換新嘅路牌嗰陣先至改上去。雖然話喺2005年廣州市政府將九佛同鎮龍兩鎮合埋一齊嗌「九龍鎮」，但呢條馬路都未改名。

特色
呢條馬路附近都係一片城中村嚟嘅，尤其係到咗08:00——21:30嗰陣，成條街就好熱鬧下。
三芝區

三芝區（粵拼：saam1 zi1 keoi1）係中華民國新北市嘅一個市轄區。
三花

三花舊時叫花嚜，係一隻飲品食品牌子，最出名係出淡奶同煉奶，亦有出其他嘢。1984年，美國三花公司俾雀巢公司收購咗。而家佢同鷹嘜煉奶一樣跟雀巢搵食。

名
三花或者花嚜個嘜頭係三朵花，係康乃馨來嘅。
三茂線

三茂線係駁埋三水同茂名嘅鐵路。三茂線分兩次起，分別係1958年到1961年，以及1977年到1991年。家下係廣州鐵路集團有限公司管理。條線由廣三線上邊嘅三水火車站開始，途經三水、肇慶、陽春，最後到達茂名東站，全長310千米，經34個車站，係駁住珠三角同粵西、海南、廣西之間重要鐵路幹綫。
由於通車之後，每年運輸量不斷咁升，到咗21世紀，三茂線總體運力已經超過設計上限，廣鐵集團曾經計劃將廣三線全線同埋三茂線，全線昇級做電氣化雙線，但係後尾，政府規劃咗更加先進嘅西部沿海高速鐵路，最後昇級計劃無限期擱置。所以家下重係用緊柴油火車。
三色菫

三色菫（粵拼：saam1 sik1 gan2；學名：Viola tricolor），又叫蝴蝶花（wu4 dip6 faa1）或三色紫羅蘭，係菫菜科菫菜屬嘅一年生或短期長年生草本植物，原產北歐，而家喺全球好多地方都搵到。

樣
梗高1～4dm，成樖嘢光滑，地上莖較粗。葉似橢圓或披針噉，有長柄；托葉大兼羽狀深裂，長1～4cm。花大，直徑約35～60mm，色多數係黃、白、紫三種，亦有時出現橙、紅兩種；有3嚿花瓣；萼片綠，似橢圓。果屬蒴果，橢圓，冇毛，長8～12mm。

用途
佢啲花成日畀人睇，一般攞嚟做花壇、綠籬植物同盆景植物。花可以提取香精，草亦可以做藥。

文化
蝴蝶花喺波蘭同冰島屬國花。喺意大利，成日將佢嘅花語定做「掛住我」或「沉思」噉解，但亦有人定佢做「白日夢」。
三色貓推理

三色貓推理（日文名，三毛猫ホームズの推理；假名，みけねこホームズのすいり），推理小說一篇，赤川次郎所寫。屬三色貓系列首篇，長篇小說。一九七八年出版。
常見角色大部份出場，好似片山義太郎、片山晴美、同埋三色貓福爾摩斯，而石津刑事、栗原警視，要到下一篇三色貓追蹤先出場。常見角色介招，參閱三色貓系列 。

概畧
三田村繁，捜査一課長，為片山義太郎老頭拍擋。片山義太郎老頭死，三田村繁就睇住片山兩兄妹。村繁，有友人森崎智雄，任職羽衣女子大學文學系主任。智雄知有女學生組織賣春，求村繁協助調查，義太郎到大學做臥底。而三色貓乸福爾摩斯，係智雄隻貓，中意大學周圍走。同智雄有關唧女學生，吉塚雪子，協助義太郎查案。不過智雄畀人謀殺，自始引來一連串血案。
三菱Delica

三菱Delica（日文：三菱・デリカ）係日本三菱汽車公司製造嘅輕型商用車，1968年7月1號開始出。

第一代（1968年 - 1979年）
1968年出嘅Delica T100，有客貨車同輕型貨車兩種唔同款式。
第一代Delica Van
第一代Delica Truck

第二代（1979年 - 1986年）
第二代Delica響歐洲個名係L300，包括孖尾轆柴油引擎貨車版本。1984年8月，由成龍、洪金寶、元彪主演嘅港產片《快餐車》（Wheels on Meals）就用呢款車改。1987年開始追加四輪驅動，通稱Delica Starwagon（デリカスターワゴン）。
歐洲版本嘅第一代L300
L300 4WD澳洲版
L300 4WD澳洲版車尾
日本第二代Delica低床貨車 (後期版)
臺灣版第二代Delica貨車

第三代（1986年 - 1999年）
第三代Delica係歐洲L300第二代車，佢叫做第二代Starwagon。呢款車開始加裝五片天窗（High Crystal Lite Roof）設計，主要裝備不變。1999年11月，日本開始停售L300，不過喺臺灣同中國大陸依舊繼續生產到依家。

第四代（1994年 - 1999年）
内文：三菱Delica Spacegear
第四代Delica備有長陣豪華版Super Exceed（歐洲車款叫做L400）同埋短陣4WD版，又稱Delica Spacegear（デリカスペースギア）。佢主要採用白色，或者係單色同雙色塗裝嘅設計。
三菱L400 Super Exceed
Delica Space Gear短陣版
Delica Space Gear 2.8長陣版
響英國曼徹斯特嘅一架Space Gear

OEM車款（1999年 - 2007年）
1999年到2007年所推出產品已經開始採用萬事得Bongo第三代嘅OEM版本，佢個名叫做Delica Cargo（デリカカーゴ），而且係日產汽車第四代Vanette嘅兄弟車。
日產Vanette 4WD 車尾
1999年推出嘅短陣版Delica Cargo
第二代三菱Delica Cargo半高頂超長陣
萬事得Bongo Brawny車尾

Delica D:5（2007年 -）
内文：三菱Delica D:5
2007年1月喺日本發表嘅車款已將客貨車轉作多功能旅行車，動力輸出改用咗直四Mivec引擎；由於呢架車本身屬於日本第五代款式，所以又稱呼作「Delica D:5」。
三菱Delica D:5車頭（前期型）
三菱Delica D:5車尾（前期型）

Delica D:2（2011年 -）
内文：三菱Delica D:2
2011年由日本鈴木汽車公司提供OEM版本，原裝版本係鈴木Solio。
三菱Delica D:2 HYBRID MZ（第三代）

Delica D:3（2011年 - 2019年）
内文：三菱Delica D:3
2011年到2019年開始由日產汽車提供NV200 Vanette嘅OEM版，又稱Delica Van（デリカバン）。
三菱Delica Van

模型商品
2001年9月，日本青島文化教材社（Aoshima）推出1:24嘅組合模型車。
三菱Delica D:5

三菱Delica D:5（日文：デリカ D:5）係日本三菱汽車公司製造嘅多功能旅行車，2007年開始出。呢款車嘅主要架構係出自Pajero，車型編號包括CV1W / CV2W / CV4W同埋CV5W四種。2019年開始推出改款車型，部分買家可透過多種方式加以改裝。